দ্গা'-ল্দান বৌদ্ধবিহার

দ্গা'-ল্দান বৌদ্ধবিহার(তিব্বতি:དགའ་ལྡན་,ওয়াইলি:dga' ldan) বাদ্গা'-ল্দান-র্নাম-র্গ্যাল-গ্লিং(ওয়াইলি:dga' ldan rmam rgyal gling) মধ্যতিব্বতেরলাসাবিভাগে অবস্থিতদ্গে-লুগ্সধর্মসম্প্রদায়ের অন্যতম প্রধান বৌদ্ধবিহার।
১৪১০ খ্রিষ্টাব্দেফাগ-মো-গ্রু-পা রাজবংশেরষষ্ঠ রাজাগোং-মা-গ্রাগ্স-পা-র্গ্যাল-ম্ত্শানেরআর্থিক সাহায্যে ত্সোং-খা-পা-ব্লো-ব্জাং-গ্রাগ্স-পা নামকদ্গে-লুগ্সবৌদ্ধ ধর্মসম্প্রদায়ের প্রতিষ্ঠাতালাসাশহর থেকে প্রায় পঞ্চাশ কিলোমিটার পূর্বে ৪৩০০ মিটার উচ্চতায় 'ব্রোগ-রি (ওয়াইলি:'Brog ri) পর্বতে দ্গা'-ল্দান বৌদ্ধবিহার নির্মাণ করেন।ভবিষ্যতেরবুদ্ধমৈত্রেয়েরপবিত্র বাসস্থানতুষিতা(তিব্বতীতে দ্গা'-ল্দান) স্বর্গের নামকরণ অনুসারে এই বিহারের নামকরণ করা হয়। ঐ বছরেই বিহারের মূল মন্দির এবং সত্তরটির ভবন নির্মাণের কাজ শেষ হয়। ১৪১৫ খ্রিষ্টাব্দের মধ্যে ত্সোং-খা-পা-ব্লো-ব্জাং-গ্রাগ্স-পা চক্রসম্বর, বজ্রভৈরব ওগুহ্যসমাজতন্ত্রনামকঅনুত্তরযোগতন্ত্রেরতিন তন্ত্রকে প্রতিনিধিত্বকারী একটি ত্রিমাত্রিক মন্ডল নির্মাণ করেন, যা তার জীবনের চতুর্থ মহান কৃতিত্ব হিসেবে পরিচিত।
দ্গা'-ল্দান বৌদ্ধবিহারের প্রধানদেরদ্গা'-ল্দান-খ্রি-পা(তিব্বতি:དགའ་ལྡན་ཁྲི་པ་,ওয়াইলি:dga' ldan khri pa) বাগানদেন ত্রিপাবলা হয়ে থাকে।স্মোন-লাম-লেগ্স-পা'ই-ব্লো-গ্রোসনামক অষ্টমদ্গা'-ল্দান-খ্রি-পারসময় থেকে এই পদে পর্যায়ক্রমিক ভাবে ব্যাং-র্ত্সে মহাবিদ্যালয়র প্রধান বা ব্যাং-র্ত্সে-ছোস-র্জে (ওয়াইলি:Byang-rtse Chos-rje) এবং শার-র্ত্সে মহাবিদ্যালয়র প্রধান বা শার-র্ত্সে-ছোস-র্জে (ওয়াইলি:Shar-rtse Chos-rje) অধিষ্ঠিত থাকেন।ব্স্তান-'দ্জিন-লেগ্স-ব্শাদনামক ছত্রিশতমদ্গা'-ল্দান-খ্রি-পারসময়কালে এই বিহার বিশ্ববিদ্যালয়ের শার-র্ত্সে (ওয়াইলি:Shar-rtse) এবং ব্যাং-র্ত্সে (ওয়াইলি:byang rtse) মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করেন। এই রকম বিরোধের নিরসনের জন্য নিয়ম করে দেওয়া হয় যে বিহারেরদ্গা'-ল্দান-খ্রি-পাসর্বোচ্চ সাত বছরের বেশি প্রধানের পদে অধিষ্ঠিত থাকতে পারবেন না। নিম্নে এই বিহারের সকল প্রধানের তালিকা প্রদত্ত হল।
দ্গা'-ল্দান বৌদ্ধবিহারতিব্বতেরঅন্যতম প্রধান একটি ধর্মীয় বিশ্বপবিদ্যালয় হিসেবে গড়ে ওঠে।ম্খাস-গ্রুব-র্জে-দ্গে-লেগ্স-দ্পাল-ব্জাংনামক বিহারের তৃতীয়প্রধানেরসময়কালে এই বিহার দ্পাল-ল্দান (ওয়াইলি:dpal-ldan), য়ার-'ব্রোগ (ওয়াইলি:Yar-'brog), পাঞ্চেন শাক্যশ্রী এবং ছোস-গ্রাগ্স (ওয়াইলি:Chos-grags) এই চারটি মহাবিদ্যালয়ে বিভক্ত ছিল। পরবর্তীকালে দ্পাল-ল্দান (ওয়াইলি:dpal-ldan) ও য়ার-'ব্রোগ (ওয়াইলি:Yar-'brog) মহাবিদ্যালয় দুটিকে একত্র করে ব্যাং-র্ত্সে (ওয়াইলি:Byang-rtse) মহাবিদ্যালয় এবং পাঞ্চেন শাক্যশ্রী ও ছোস-গ্রাগ্স (ওয়াইলি:Chos-grags) মহাবিদ্যালয় দুটিকে একত্র করে শার-র্ত্সে (ওয়াইলি:Shar-rtse) মহাবিদ্যালয়ে পরিণত করা হয়। ব্যাং-র্ত্সে কথাটির অর্থ উত্তর দিকের শিখর এবং শার-র্ত্সে কথাটির অর্থ পূর্ব দিকের শিখর। ব্লো-স্ব্যোং-ন্যি-মা'ই-'ওদ (ওয়াইলি:Blo-sbyong nyi-ma'i 'od) গ্রন্থের রচয়িতা হোর-স্তোন-নাম-ম্খা'-দ্পাল-ব্জাং (ওয়াইলি:Hor-ston nam-mkha' dpal-bzang) ব্যাং-র্ত্সে মহাবিদ্যালয় প্রতিষ্ঠা করেন। অপরদিকে শার-র্ত্সে মহাবিদ্যালয়ের প্রতিষ্ঠাতা ছিলেন গ্নাস-ব্র্তান-রিন-ছেন-র্গ্যাল-ম্ত্শান (ওয়াইলি:gnas-brtan rin-chen rgyal-mtshan)।দ্গে-লেগ্স-দ্পাল-ব্জাংনামক বিহারের একুশতমপ্রধানেরসময়কালে নবপ্রতিষ্ঠিত গ্সাং-ফু-ন্যাগ-রোং (ওয়াইলি:gsang-phu nyag-rong) মহাবিদ্যালয়কে শার-র্ত্সে মহাবিদ্যালয়ের সঙ্গে একত্রীভূত করা হয়।
ব্যাং-র্ত্সে মহাবিদ্যালয়ে ক্লু-'বুম (ওয়াইলি:Klu-'bum), ত্শা-বা (ওয়াইলি:Tsha-ba), ব্সাম-লো (ওয়াইলি:bsam-blo), হার-গ্দোং (ওয়াইলি:Har-gdong), গ্সের-স্কোং (ওয়াইলি:gser-skong), ত্রে-হোর (ওয়াইলি:Tre-hor), র্গ্যাল-রোং (ওয়াইলি:rgyal-rong), স্বা-তি (ওয়াইলি:sba-ti), ম্ঙ্গা'-রিস (ওয়াইলি:mNga'-ris), র্দো-রা (ওয়াইলি:rdo-ra), ব্রা-ন্যি (ওয়াইলি:Bra-nyi), গো-বো (ওয়াইলি:Go-bo) এবং কোং-পো (ওয়াইলি:Kong-po) এই তেরোটি বিভাগ বা খাং-ত্শান (ওয়াইলি:khang-tshan) ছিল। পরবর্তীকালে  স্বা-তি ও ম্ঙ্গা'-রিস বিভাগদুটির অবলুপ্তি ঘটানো হয় এবং ফা-রা নামক একটি নতুন বিভাগ (ওয়াইলি:Pha-ra) খোলা হয়। অপরদিকে শার-র্ত্সে মহাবিদ্যালয়ে র্দো-খাং (ওয়াইলি:rdo-khang), ফু-খাং (ওয়াইলি:Phu-khang), ন্যাগ-রে (ওয়াইলি:Nyag-re), ল্হো-পা (ওয়াইলি:Lho-pa), জুং-ছু (ওয়াইলি:Zung-chu), থে-পো (ওয়াইলি:The-po), চো-নি (ওয়াইলি:Co-ni), র্তা-'ওন (ওয়াইলি:rta-'on), ম্ঙ্গা'-রিস (ওয়াইলি:mnga'-ris), সোগ-পা (ওয়াইলি:Sog-pa) এবং গুং-রু (ওয়াইলি:Gung-ru) এই এগারোটি বিভাগ ছিল। ভিক্ষুরা তাদের জন্মভূমি অনুসারে এই বিভাগে ভর্তি হতে পারত, যেমনমঙ্গোলিয়ায়জন্মগ্রহণ করা কোন ভিক্ষু হার-গ্দোং বিভাগে ভর্তি হতে পারত।
দ্গা'-ল্দান বৌদ্ধবিহারের এই দুইটি মহাবিদ্যালয়ে ভিক্ষুরাসূত্রওতন্ত্রউভয় বিষয় সম্বন্ধে অধ্যয়ন করতে পারতেন। উভয় মহাবিদ্যালয়েইত্সোং-খা-পা-ব্লো-ব্জাং-গ্রাগ্স-পা,র্গ্যাল-ত্শাব-র্জে-দার-মা-রিন-ছেনএবংম্খাস-গ্রুব-র্জে-দ্গে-লেগ্স-দ্পাল-ব্জাংএই প্রথম তিনজন বিহারপ্রধানেররচিত গ্রন্থ সম্বন্ধে পড়ানো হত। এছাড়া শার-র্ত্সে মহাবিদ্যালয়েপান-ছেন-ব্সোদ-নাম্স-গ্রাগ্স-পানামক পঞ্চদশদ্গা'-ল্দান-খ্রি-পারচিত সূত্র সম্বন্ধীয় গ্রন্থগুলি সম্বন্ধে শিক্ষাদান করা হত।
গণচীনেরবিরুদ্ধে১৯৫৯ খ্রিষ্টাব্দে তিব্বতীদের বিদ্রোহেরসময় দ্গা'-ল্দান বৌদ্ধবিহার সম্পূর্ণ রূপে ধ্বংসপ্রাপ্ত হয়। ১৯৬৬ খ্রিষ্টাব্দেলাল রক্ষকএই বিহারের ওপর গোলাবর্ষণ করে।বিহারের ভিক্ষুদের বিহারের প্রতিষ্ঠাতাত্সোং-খা-পা-ব্লো-ব্জাং-গ্রাগ্স-পারসংরক্ষিত দেহ পুড়িয়ে ফেলতে বাধ্য করা হয়, শুধু তার মাথার খুলি একজন ভিক্ষু কোন রকমে সরিয়ে রাখতে সমর্থ হন।.১৯৮০-এর দশকে এই বিহারের পুনর্নির্মাণ শুরু হয়।
তিব্বতেরনির্বাসিত জনগণভারতেরকর্ণাটকরাজ্যেমুন্ডগোদনামক স্থানেভারত সরকারদ্বারা প্রদত্ত জমিতে ১৯৬৬ খ্রিষ্টাব্দে দ্গা'-ল্দান বৌদ্ধবিহার পুনঃপ্রতিষ্ঠা করেন। ১৯৯৯ খ্রিষ্টাব্দে এই বিহারে ১৩,০০০ ভিক্ষু বসবাস করতেন। যদিও এই বিহারে প্রাচীন পাঠ্যক্রমকেই অনুসরণ করা হয়, তবুও আধুনিক কলাকৌশল, যোগাযগ ব্যবস্থা, কৃষি উন্নয়ন সংস্থা, হস্তশিল্পকেন্দ্র প্রভৃতি বিভিন্ন ধরনের পরিষেবার সূচনা করা হয়েছে।র্দো-র্জে-শুগ্স-ল্দান বিতর্কেচতুর্দশ দলাই লামাকেবিরোধিতা করায় ২০০৮ খ্রিষ্টাব্দে শার-র্ত্সে মহাবিদ্যালয়ের সবচেয়ে বড় র্দো-খাং বিভাগের প্রায় পাঁচশো ভিক্ষুকে এই বিহার থেকে নির্বাসিত করা হলে তারা ২০০৯ খ্রিষ্টাব্দের অক্টোবর মাসে নিকটেই শার গাদেন নামক একটি নতুন বৌদ্ধবিহার স্থাপন করেন। এরফলে র্দো-খাং বিভাগটি বন্ধ হয়ে যায়।